open-index/open-wikipedia-markdown huggingface dataset:
ต้นแบบ (ชีววิทยา)

**ต้นแบบ** (อังกฤษ: Biological type) คือสิ่งที่เป็นตัวแทนของสิ่งมีชีวิตชนิดใดชนิดหนึ่ง ซึ่งถูกอ้างอิงถึงในการอธิบายลักษณะของสิ่งมีชีวิตชนิดนั้น ๆ เป็นตัวแทนในการบ่งบอกถึงลักษณะของสิ่งมีชีวิตชนิดนั้น แสดงให้เห็นถึงความหลากหลายในรูปร่างลักษณะของสิ่งมีชีวิตชนิดนั้น ทั้งเรื่องความแตกต่างของลักษณะเพศ, ช่วงอายุ เป็นต้น สามารถใช้ตรวจสอบคุณภาพของเอกสารวิชาการที่กล่าวถึงและตั้งชื่อสิ่งมีชีวิตชนิดนั้น ๆ ได้ ใช้ในการเปรียบเทียบเมื่อมีการพบสิ่งมีชีวิตชนิดใหม่หรือในอีกทางหนึ่งเพื่อยุบรวมสิ่งมีชีวิตที่มีลักษณะคล้ายกันสองชนิด

ในทางชีววิทยา ต้นแบบจะเป็นสิ่งที่ใช้ในการตั้งชื่อทางอนุกรมวิธานตามระบบการตั้งชื่อ ต้นแบบอาจเป็น ตัวอย่าง ภาพวาด สิ่งมีชีวิต หรือรายละเอียดก็ได้ เช่น พิพิธภัณฑ์ประวัติศาสตร์ธรรมชาติในลอนดอนมีตัวอย่างหมายเลข 1886.6.24.20 ซึ่งเป็นตัวอย่างของเหยี่ยวลาย (*Circus assimilis*) ตัวอย่างนี้เป็นตัวอย่างต้นแบบแรกของเหยี่ยวชนิดนี้ ชื่อ *Circus assimilis* โดยคำนิยามถึงชนิดของตัวอย่างที่พิเศษนี้ (assimilis หรือ adsimils แปลว่า คล้าย หรือ เหมือน ความหมาย คือ " ลักษณะคล้ายกับนกต้นแบบ")

## ชนิดของต้นแบบ

* **[[ตัวอย่างต้นแบบแรก]]** (Holotype) เป็นตัวแทนของสิ่งมีชีวิตเพียงหนึ่งเดียว โดยมีการคัดเลือกมาจากตัวอย่างหลาย ๆ ตัวอย่าง ที่มีลักษณะมาตรฐานของชนิดนั้น ๆ อย่างชัดเจน ถือเป็นตัวอย่างต้นแบบที่มีความสำคัญที่สุด
* **ตัวอย่างคู่ตัวอย่างต้นแบบ** (Isotype) เป็นส่วนหรือตัวอย่างย่อยของ*ตัวอย่างต้นแบบแรก*
* **ตัวอย่างเคียงตัวอย่างต้นแบบ** (Paratype) เป็นตัวแทนที่หลงเหลือจากการเลือก*ตัวอย่างต้นแบบแรก*จากตัวแทนของสิ่งมีชีวิตที่ถูกอ้างถึงในเอกสารวิชาการพร้อมกับ*ตัวอย่างต้นแบบแรก*
* **ตัวอย่างต้นแบบที่ยังไม่ได้เลือก** (Syntype) หรือ **ตัวอย่างร่วมแบบ** (Cotype) เป็นตัวแทนหนึ่งหรือหลายๆตัวอย่างของสิ่งมีชีวิตหนึ่งที่ยังไม่มีการกำหนด*ตัวอย่างต้นแบบแรก* ไว้ เนื่องจากแต่ในสมัยก่อนระบบทางอนุกรมวิธานยังไม่รัดกุมเพียงพอและแตกต่างกันไปตามประเทศต่าง ๆ บ่อยครั้งทำให้มีการตั้งชื่อหลากหลายชื่อในสิ่งมีชีวิตเดียวกัน ตัวอย่างทั้งหมดที่ใช้ในการอ้างอิงจึงไม่ถูกจัดจำแนกความสำคัญมีสถานะเท่า ๆ กันหมด
* **ตัวอย่างเลือกเป็นตัวอย่างต้นแบบ** (Lectotype) เป็นตัวอย่างที่ถูกเลือกขึ้นมาจาก*ตัวอย่างต้นแบบที่ยังไม่ได้เลือก* ตัวใดตัวหนึ่ง 
* **ตัวอย่างเคียงตัวอย่างเลือกเป็นต้นแบบ** (Paralectotype) มีสถานะเหมือน*ตัวอย่างเคียงตัวอย่างต้นแบบ* เป็นตัวอย่างที่เหลือจากการเลือก*ตัวอย่างต้นแบบที่ยังไม่ได้เลือก* ไปเป็น*ตัวอย่างเลือกเป็นตัวอย่างต้นแบบ* แล้ว 
* **ตัวอย่างใหม่แทนตัวอย่างต้นแบบ** (Neotype) เป็นตัวแทนที่เลือกขึ้นมาใหม่จากตัวอย่างที่เก็บรวบรวมขึ้นใหม่หรือจากตัวอย่างที่เก็บรักษาไว้ เพื่อเป็นตัวอย่างต้นแบบ แต่ต้องมีคำอธิบายที่ชัดเจนว่าเป็นชนิดเดียวกันอย่างแน่นอน เนื่องจากแต่เดิมไม่มี*ตัวอย่างต้นแบบแรก* หรือ มีแต่ถูกทำลายหรือสูญหาย
* **ตัวอย่างถิ่นเดิมตัวอย่างต้นแบบ** (Topotype) เป็นตัวอย่างที่เก็บมาจากบริเวณเดียวกันกับ*ตัวอย่างต้นแบบแรก*

หมวดหมู่:อนุกรมวิธาน (ชีววิทยา)
หมวดหมู่:ระบบการเรียกชื่อสิ่งมีชีวิต
รายชื่อหน่วยในเทพมรณะ

ในเรื่องของเทพมรณะนั้นมีการแบ่งส่วนของการขึ้นตรงกับหน่วยต่างๆมากมายดังต่อไปนี้ เพื่อเป็นการงานขอใช้ชื่อหน่วยที่มีเท่านั้น
## 13 หน่วยพิทักษ์
หน่วยงานของยมทูตในโซลโซไซตี้ ทั้งหมด 13 หน่วย มีหมายเลขเพื่อบ่งบอกหน้าที่และมีผู้นำหน่วยเป็นและรองหัวหน้าหน่วย โดยมีหัวหน้าของหน่วยที่หนึ่ง เป็นผู้บังคับการสูงสุดของ 13 หน่วยพิทักษ์ทั้งหมด 

## วังกลาง 46 ห้อง
เรียกตามสถานที่กลุ่มผู้ปกครองสูงสุดในโซลโซไซตี้ใช้ประชุมลับและออกคำสั่งประกอบด้วยนักปราชญ์ที่รวบรวมมาจากทั่วทั้งโซลโซไซตี้ 40 คน และผู้อาวุโสอีก 6 คน  ซึ่งได้รับมอบอำนาจสูงสุดจาก "ราชันย์แห่งวิญญาณ" ในการปกครองและการตัดสิน คำตัดสินจากพวกเขาถือเป็นเด็ดขาดสูงสุด

## รูปแบบเครื่องแต่งกาย

....

## รายนามหน่วยและตราประทับ

## ลำดับความแข่งแกร่งในหน่วย

## ผลโหวตความชอบตัวละคร
เรียงลำดับตามผลโหวตโดยตามความสามารถในการรบ ดูทั้ง พลังโจมตี,พลังป้องกัน,การเคลื่อนไหว,วิถี มารและแรงกดดันวิญญาณ,ภูมิปัญญา,พลังกาย ในระดับหัวหน้าหน่วยจากมากสุดไปหา น้อยสุด 

## รายการอ้างอิง

## แหล่งข้อมูลอื่น

หมวดหมู่:เทพมรณะ
หน่วยในเทพมรณะ
ซีมีลี

[thumb|ซูสและซีมีลี โดย[กุสตาฟ มอโร]]

**ซีมีลี** () ในตำนานเทพเจ้ากรีก ซีมีลีเป็นธิดาของแคดมุสและฮาร์โมเนีย  เป็นมนุษย์ที่มีความสง่างามมากจึงเป็นที่ถูกใจของเทพซูส แต่เทพซูสกลัวว่านางเฮรา มเหสีเอกของตนจะจับได้ จึงกลายร่างเป็นชายหนุ่มรูปงามและได้มีความสัมพันธ์กันและได้นางซีมีลีมาเป็นชายาอีกองค์ 

ต่อมานางเฮราได้พบเข้า จึงแปลงกายเป็นหญิงชราซึ่งเป็นพี่เลี้ยงของนางซีมีลี และได้สอบถามว่าใครคือพ่อของลูกในท้องของนางซีมีลี นางซีมีลีจึงบอกว่าเป็นเทพซูสแห่งเขาโอลิมปัส  นางเฮราจึงคิดกลอุบายให้นางซีมีลีไปสัญญาต่อแม่น้ำสติ๊กซ์ เมื่อเทพซูสได้ทราบเรื่องแล้วจึงไม่อาจจะขัดขืนได้จึงแปลงกายกลับ จึงทำให้รัศมีที่เจิดจ้าทำให้นางซีมีลีถูกแสงรัศมีเผาจนหมด ส่วนเทพซูสนั้นรีบเก็บครรภ์ของนางซีมีลีไว้ที่ต้นขา เนื่องจากกลัวว่านางเฮราจะจับได้ ต่อมาซูสได้ตั้งชื่อบุตรว่าไดโอไนซูส ซึ่งเป็นเทพเจ้าแห่งเหล้าองุ่นหรือไวน์

หมวดหมู่:บุคคลในตำนานเทพปกรณัมกรีก
ปลากะรังปากแม่น้ำ

**ปลากะรังปากแม่น้ำ** (; ชื่อวิทยาศาสตร์: *Epinephelus tauvina*)  ปลาทะเลชนิดหนึ่งในวงศ์ปลากะรัง  (Serranidae) วงศ์ย่อย  Epinephelinae มีชื่ออื่น ๆ อีก เช่น  "ปลาเก๋าลายจุด", "ปลาเก๋าจุดน้ำตาล"  

มีพื้นลำตัวเป็นสีน้ำตาลอ่อน มีจุดดำและลายปื้นสีเขียวกระจายไปทั่วตัว จัดเป็นปลาที่มีขนาดใหญ่ชนิดหนึ่งในวงศ์นี้ โดยสามารถยาวได้ถึง 80 เซนติเมตร มีพฤติกรรมกินเหยื่อโดยการฮุบกินไปทั้งตัว

พบกระจายอยู่ตั้งแต่ทะเลแดง, แอฟริกาใต้ ในทวีปเอเชียพบได้จนถึงประเทศญี่ปุ่น โดยอาศัยอยู่ในทะเลที่มีความลึกตั้งแต่ 1–300 เมตร อีกทั้งยังสามารถพบได้ในบริเวณปากแม่น้ำหรือป่าชายเลนที่มีสภาพเป็นน้ำกร่อยด้วย สำหรับในประเทศไทยพบชุกชุมที่อำเภอเทพา จังหวัดสงขลา

นิยมบริโภคเป็นปลาเศรษฐกิจ มีการเพาะเลี้ยงในกระชัง

## ดูเพิ่ม
* ปลากะรังลายจุด

## อ้างอิง

## แหล่งข้อมูลอื่น
* 
* รูปและข้อมูลปลากะรังปากแม่น้ำ

หมวดหมู่:สกุลปลาหมอทะเล
หมวดหมู่:ปลาที่พบในประเทศไทย
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาเศรษฐกิจ
สารละลายในน้ำ

thumb|right|โซเดียมไอออนที่ละลายในน้ำ
**สารที่ละลายในน้ำ** หรือ **เอเควียส** ()​ คือสารละลายที่มีตัวทำละลายเป็นน้ำ มักจะแสดงไว้ในสมการเคมีโดยใส่ "(aq)" ต่อท้ายสสารนั้น ซึ่ง aq ย่อมาจาก aqueous หมายถึงความเกี่ยวข้องหรือการละลายในน้ำ น้ำเป็นตัวทำละลายที่ดีชนิดหนึ่งทั้งในธรรมชาติและในการทดลองทางเคมี

สารที่ไม่ละลายในน้ำมักมีคุณสมบัติไม่ชอบน้ำ (hydrophobic) ส่วนสารที่ละลายในน้ำได้มักมีคุณสมบัติชอบน้ำ (hydrophilic) ตัวอย่างของสารที่ละลายในน้ำได้เช่นโซเดียมคลอไรด์ (เกลือแกง) กรดและเบสส่วนใหญ่เป็นสามารถละลายได้ในน้ำ ซึ่งเป็นไปตามนิยามส่วนหนึ่งของทฤษฎีปฏิกิริยากรดเบส (ยกเว้นนิยามของลิวอิส) ความสามารถในการละลายน้ำของสสารจะพิจารณาว่า สสารนั้นสามารถจับตัวกับน้ำได้ดีกว่าแรงดึงดูดระหว่างโมเลกุลของน้ำหรือแรงดึงดูดระหว่างโมเลกุลของสารนั้นหรือไม่ หากเกิดการเปลี่ยนแปลงที่ทำให้ความสามารถในการละลายน้ำลดลง (เช่น อุณหภูมิเปลี่ยนไป) น้ำระเหยออกไปจากสารละลาย หรือ เกิดปฏิปริกิริยาเคมีทำให้เกิดสารที่ไม่ละลายน้ำ จะเกิดการตกตะกอนหรือตกผลึก

สารละลายในน้ำที่สามารถนำไฟฟ้าได้จะต้องมีอิเล็กโทรไลต์อย่างเข้มอย่างเพียงพอ คือ สสารนั้นสามารถแตกตัวเป็นไอออนได้ในน้ำอย่างสมบูรณ์ น้ำซึ่งเป็นโมเลกุลมีขั้วก็จะมาอยู่ล้อมรอบ ส่วนอิเล็กโทรไลต์อย่างอ่อนที่แตกตัวในน้ำได้ไม่ดี ก็จะทำให้สารละลายนั้นนำไฟฟ้าได้ไม่ดีตามไปด้วย สำหรับสสารที่ไม่ได้เป็นอิเล็กโทรไลต์แต่สามารถละลายในน้ำได้ เนื่องจากสสารนั้นไม่แตกตัวเป็นไอออนในน้ำ ยังรักษารูปร่างของโมเลกุลเอาไว้ เช่น น้ำตาล ยูเรีย กลีเซอรอล และเมทิลซัลโฟนิลมีเทน (MSM) เป็นต้น

## ความสามารถในการละลายน้ำ
ตัวอย่างต่อไปนี้เป็นแนวทางพิจารณาว่าสสารใดสามารถละลายน้ำได้หรือไม่
# สารประกอบที่ประกอบด้วยไอออน Na+, K+, NH4+ ทั้งหมดสามารถละลายในน้ำ
# สารประกอบไนเตรต (NO3−) และอะซีเตต (CH3COO−) ทั้งหมดสามารถละลายในน้ำ
# สารประกอบคลอไรด์ (Cl−) และซัลเฟต (SO42−) ส่วนใหญ่สามารถละลายในน้ำ ยกเว้นสารต่อไปนี้ AgCl, PbCl2, Hg2Cl2, BaSO4, PbSO4 และ CaSO4
# สารประกอบคาร์บอเนต (CO32−) ฟอสเฟต (PO43−) ซัลไฟด์ (S2−) และไฮดรอกไซด์ (OH−) ส่วนใหญ่ไม่สามารถละลายในน้ำได้ ยกเว้นสารต่อไปนี้ LiOH, NaOH, KOH, NH3(aq), Na2HPO4, K3PO4 และ NaH2PO4

## อ้างอิง

* Zumdahl S. 1997. *Chemistry*. 4th ed. Boston: Houghton Mifflin Company. p 133-145.

หมวดหมู่:สารละลาย
หมวดหมู่:สมบัติทางเคมี
หนังทุนต่ำ

**หนังทุนต่ำ**  เป็นหนังที่ถ่ายทำโดยทุนสร้างที่จำกัด โดยมากผู้กำกับไร้ชื่อ มักจะสร้างหนังทุนต่ำเนื่องจากขาดเงินทุนจากสตูดิโอ ที่ไม่ยินยอมให้เงินทุนสำหรับภาพยนตร์เนื่องจากอาจเห็นว่าหนังจะไม่ประสบความสำเร็จ

เป็นการยากที่จะระบุว่าเงินเท่าใดถึงจะเป็นหนังทุนต่ำ คำว่าหนังทุนต่ำ นั้นแตกต่างกันไปตามแต่ละประเทศและแนวของหนัง ตัวอย่างเช่น ภาพยนตร์ตลก ทุนสร้าง 20 ล้านดอลลาร์สหรัฐถือว่าเป็นหนังทุนสร้างปานกลาง แต่หากเป็นหนังแอ็กชันแล้วด้วยจำนวนเท่านี้ถือเป็นหนังทุนสร้างต่ำ

## หนังทุนต่ำที่เป็นที่รู้จัก
หนังทุนต่ำที่ประสบความสำเร็จมากที่สุดคือ หนังในปี 1999 เรื่อง *The Blair Witch Project* ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ *Deep Throat* หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง

*Napoleon Dynamite* มีทุนสร้าง  $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ 

ภาพยนตร์อย่าง *Juno* ที่มีทุนสร้าง  $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ *[[สลัมด็อก มิลเลียนแนร์ คำตอบสุดท้าย...อยู่ที่หัวใจ]]* มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก

อีกเรื่องที่ประสบความสำเร็จคือ หนังทุนต่ำเรื่อง *Clerks* กำกับโดยเควิน สมิท  *Clerks* มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี 

หมวดหมู่:ภาพยนตร์
หมวดหมู่:คำศัพท์ภาพยนตร์และวีดิทัศน์
ปลากะรังจุดฟ้าจุดเล็ก

**ปลากะรังจุดฟ้าจุดเล็ก** () เป็นปลากระดูกแข็งในวงศ์ปลากะรัง (Serranidae) วงศ์ย่อย Epinephelinae มีชื่อสามัญอื่น ๆ ว่า "ปลากุดสลาด", "ปลาเก๋าจุดฟ้า" หรือ "ปลาย่ำสวาท" เป็นต้น

ปลากะรังจุดฟ้าจุดเล็กมีลำตัวแบนยาว มีความยาวลำตัวได้จนถึง 120 เซนติเมตร บริเวณรอบดวงตาแบน ไม่มีเกล็ด ก้านซี่เหงือกจำนวน 6–10 อัน หลังมีก้านครีบแข็ง 7–8 ก้าน ครีบที่ 3 หรือ 4 ยาวที่สุด ก้านครีบอ่อน 10–12 อัน ครีบอกมีก้านครีบอ่อน 15–17 อัน ครีบก้นมีก้านครีบแข็ง 3 อัน และก้านครีบอ่อน 8 อัน หางเป็นแบบตรงเว้ากลางเล็กน้อย สีลำตัวมีหลากหลายตั้งแต่สีเขียวมะกอกถึงแดงน้ำตาล สีส้มแดงถึงแดงเข้ม จะมีจุดสีฟ้าเล็ก ๆ บนหัวและแก้มมากกว่า 10 จุด และที่ลำตัว ยกเว้นใต้ท้อง

พบในทะเลความลึกตั้งแต่ 3–100 เมตร พบชุกชุมแถบทะเลเขตร้อน ได้แก่ ประเทศไทย, อินเดีย, ศรีลังกา, พม่า, มาเลเซีย, อินโดนีเซีย, สิงคโปร์, ออสเตรเลียตอนเหนือ, ทะเลแดง, ทะเลอาหรับ และทวีปแอฟริกาตอนใต้ ในเขตอบอุ่นพบบ้างแต่ไม่มากเท่า 

ปลากะรังจุดฟ้าจุดเล็กสืบพันธุ์วางไข่ในทะเล ลูกปลาจะเข้ามาเจริญเติบโตอยู่บริเวณชายฝั่งทะเลหรือปากแม่น้ำ สามารถเปลี่ยนเพศได้ ขนาดสมบูรณ์เพศอายุประมาณ 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด เมื่อปลาเจริญเติบโตมีน้ำหนักตัวประมาณ 7 กิโลกรัม ก็จะเปลี่ยนเป็นเพศผู้ ดังนั้นการผสมพันธุ์ของปลาชนิดนี้ในธรรมชาติจะเกิดจากปลาเพศผู้ที่มีขนาดใหญ่กับปลาเพศเมียที่มีขนาดเล็กกว่า ฤดูกาลผสมพันธุ์อยู่ระหว่างเดือนพฤศจิกายนจนถึงเมษายน แต่ละตัวสามารถวางไข่ได้ 208,000–269,500 ฟอง โดยปริมาณและคุณภาพของไข่ขึ้นอยู่กับความสมบูรณ์ของตัวปลา

ปลากะรังจุดฟ้าจุดเล็กเป็นปลาเศรษฐกิจที่มีเนื้อรสชาติอร่อย มีราคาขายที่สูงกว่าปลากะรังชนิดอื่น ๆ โดยมีราคาขายตกถึงตัวละ 750–800 บาท จึงมีการเพาะเลี้ยงกันในกระชัง

## อ้างอิง

## แหล่งข้อมูลอื่น

* CRC Reef Research Centre - Coral Trout
* 

กะรังจุดฟ้าจุดเล็ก
กะรังจุดฟ้าจุดเล็ก
กะรังจุดฟ้าจุดเล็ก
กะรังจุดฟ้าจุดเล็ก
กะรังจุดฟ้าจุดเล็ก
กะรังจุดฟ้าจุดเล็ก
ฃ
หมวดหมู่:สัตว์น้ำประจำจังหวัดของไทย
เซต (เทพ)

**เซต** () หรือ **เซท** () เป็นเทพแห่งความแห้งแล้ง พายุ ทะเลทราย ความวุ่นวาย ชั่วร้าย โหดเหี้ยม และสิ่งที่ไม่ดี เซตเป็นลูกคนที่ 3 ของเทพีนัต เซตอิจฉาเทพโอไซริสผู้พี่ จึงคิดกำจัดโอไซริส
เพื่อเป็นฟาโรห์แทน หลังจากโอไซริสกลับจากการประพาสต้น เซตได้จัดงานฉลองครั้งใหญ่และให้ลูกน้องปลอมตัวเป็นคณะละครสัตว์ ได้นำหีบมาใบหนึ่ง และเซตประกาศว่าเป็นหีบที่เทพราประทานใครเข้าไปได้คือผู้มีบุญญาธิการ แต่หีบทำโดยราชินีอาโส มเหสีของเซต ที่ลงตัวกับโอไซริส พอโอไซริสเข้าไปทหารของราชินีอาโสก็หั่นหีบเป็นชิ้น ๆ และนำโลงไปลอยอังคาร จากนั้นเซตก็แกล้งทำเป็นโดนอาโสหลอก จึงประหารอาโสพร้อมกับกบฏ ทั้งหมดเป็นไปตามแผนของเซต เซตปลดไอซิสออกจากตำแหน่งมเหสี และ ได้อภิเสกสมรสกับเทพีเนฟทิส พอเทพฮอรัสรู้ความจริงก็มาสู้กับเซต เซตกัดฮอรัสจนตาซ้ายหมองมัว แต่ฮอรัสก็ฆ่าเซตสำเร็จ

## รูปร่าง
เซตมีตัวเป็นคน หน้าเป็นสัตว์น่าเกลียด เช่น หนู บ้างก็ว่าเป็นหมาป่าตัวสีขาวตาแดง เซตได้รับการยกย่องว่าเป็นเทพสงคราม ในสมัยฟาโรห์ เซติ

## ตำนานอื่น ๆ ของเซต
มักเกี่ยวข้องกับ อุปราคา
* จันทรุปราคา - เซตใส่หน้ากากหมูสีดำกับดวงจันทร์ พอดวงจันทร์หายไปหมดแล้วเซตก็จะหายไป แล้วราก็เนรมิตดวงจันทร์ขึ้นมาใหม่
* สุริยุปราคา - เซตใส่หน้ากาก รา สีดำ ทำให้ดูดพลังจากรา แต่พลังมหาศาลเกินจนเซตหายไป หลังจากนั้นพลังที่ถูกดูดก็กลับคืนมายังราอีกครั้ง

## แหล่งข้อมูลอื่น
*อียิปต์โบราณ: เทวะตำนาน   (ลิงก์เสีย)

หมวดหมู่:เทพเจ้าอียิปต์โบราณ
จอมขวัญ หลาวเพ็ชร์

**จอมขวัญ หลาวเพ็ชร์**  อดีตบรรณาธิการข่าวต่างประเทศทางเนชั่นทีวี

## ประวัติ
จอมขวัญ เกิดเมื่อวันที่ 3 มีนาคม พ.ศ. 2521 จบการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ระดับปริญญาตรีจากคณะมนุษยศาสตร์ มหาวิทยาลัยศรีนครินทรวิโรฒ (วิชาเอกภาษาอังกฤษ วิชาโทภาษาญี่ปุ่น) ต่อมาได้รับการทาบทามจากบุคลากรในเครือเนชั่น ให้มาเป็นผู้รายงานข่าวทางเนชั่นทีวี และช่วงเวลาต่อมา มีผลงานเขียนคอลัมน์ ทางนิตยสารเนชั่นสุดสัปดาห์ และหนังสือพกพา (pocket book) *นักข่าวหลังอาน* กับสำนักพิมพ์เนชั่น ซึ่งวางจำหน่ายครั้งแรกเมื่อปี พ.ศ. 2552 ด้านชีวิตส่วนตัวสมรสกับ เมธัส อนุวัตรอุดม นักวิชาการสำนักสันติวิธีและธรรมาภิบาล สถาบันพระปกเกล้า ซึ่งทั้งคู่พบกันครั้งแรกขณะที่ฝ่ายชายไปออกรายการของฝ่ายหญิง

ในปลายปี พ.ศ. 2558 ได้ย้ายไปยังไทยรัฐทีวี ในปลายปี 2563 ออกจากไทยรัฐทีวีไปช่อง The Matter

## ผลงาน
* **พักการเมือง** (พ.ศ. 2565 - ปัจจุบัน) ทาง Youtube: Jomquan จัดกับ ศิโรตม์ คล้ามไพบูลย์ 
* **นิติพิศวง** (พ.ศ. 2565 - ปัจจุบัน) ทาง Youtube : Jomquan จัดกับ รศ.ดร.พรสันต์ เลี้ยงบุญเลิศชัย 
* **ตั้งวงเล่า** (13 ก.ย. 2564 - 10 ก.พ. 2568) ทาง Youtube: Jomquan จัดกับ ผศ.คมกฤช อุ่ยเต็กเค่ง อ.ศิริพจน์ เหล่ามานะเจริญ 
***มาเถอะจะคุย** (5 มี.ค. 2564 - ) ทาง Youtube: Jomquan (The MATTER x จอมขวัญ) และ Facebook: The MATTER
***จอมคุยกับจอมขวัญ** (พ.ศ. 2563- 2564) ทางไทยรัฐออนไลน์
***ถามตรง ๆ กับ จอมขวัญ หลาวเพ็ชร์** (พ.ศ. 2559 - 2564) ทุกวันจันทร์ - วันศุกร์ เวลา 16:10 - 16:50 น. และรีรันทุกวันจันทร์ - วันศุกร์ เวลา 22:45 - 23:25 น. ทางช่องไทยรัฐทีวี
* **[[คมชัดลึก (รายการ)|คมชัดลึก]]** (พ.ศ. 25?? - 2558)
* **เก็บตกจากเนชั่น** (พ.ศ. 2558)
***ข่าวข้นรับอรุณ** (2 กรกฎาคม พ.ศ. 2555 - พ.ศ. 2558) จัดกับ วรรณศิริ ศิริวรรณ กนก รัตน์วงศ์สกุล โมไนย เย็นบุตร
***พิบัติภัยใกล้ตัว** (พ.ศ. 2552 - พ.ศ. 2558)
***เช้าข่าวข้น คนข่าวเช้า** (1 เมษายน พ.ศ. 2552 - 29 มิถุนายน พ.ศ. 2555)
* **จมูกมด** (พ.ศ. 2551 - พ.ศ. 2552)
***สยามเช้านี้** (พ.ศ. 2550 - พ.ศ. 2551)
***[[เจาะใจ]]** (พ.ศ. 2550 - 2552)
***[[ชีพจรโลกวันนี้|ชีพจรโลก]]** (พ.ศ. 2549 - พ.ศ. 2550)
***เงินทองของง่าย** (พ.ศ. 2547)
* **เขียวยกแผง** (พ.ศ. 2547)

## อ้างอิง

## แหล่งข้อมูลอื่น
* 
* 
* 
* jomquan ที่ติ๊กต็อก
* Jomquan ที่ยูทูบ
* บล็อกส่วนตัวในโอเคเนชั่น

หมวดหมู่:บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
หมวดหมู่:บุคคลจากคณะมนุษยศาสตร์ มหาวิทยาลัยศรีนครินทรวิโรฒ
หมวดหมู่:เครือเนชั่น
หมวดหมู่:ผู้ประกาศข่าวเนชั่นทีวี
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
สี่อาชญากร

**สี่อาชญากร** () เป็นอาชญนิยาย ซึ่งเขียนโดย อกาธา คริสตี เนื้อหากล่าวถึงยอดนักสืบ เฮอร์คูล ปัวโรต์ ต้องเผชิญวายร้ายจากสี่ประเทศด้วยกัน

เรื่องสี่อาชญากรนี้เป็นที่ชื่นชอบของผู้ติดตามผลงานของอกาธา คริสตี หลายราย รวมถึงโกโช อาโอยาม่า ผู้เขียนการ์ตูนเรื่องยอดนักสืบจิ๋วโคนันด้วยเช่นกัน

## เนื้อเรื่องย่อ
แอร์กูล ปัวโร ร่วมกับพรรคพวกไล่ล่าตัวคนร้ายจากสี่ชาติ ซึ่งได้แก่ อเมริกัน, จีน, ฝรั่งเศส และอังกฤษ เพื่อป้องกันมิให้เกิดการก่อการร้าย

## ตัวละครสำคัญ
* แอร์กูล ปัวโร
* แฮสติ้ง
* สารวัตรแจ๊ป
* เศรษฐีอเมริกัน ชื่อ เอบี ไรแลนด์
* อัจฉริยะชาวจีน ชื่อ ลี ชาง เยน
* นักวิทยาศาสตร์หญิงชาวฝรั่งเศส  ชื่อ มาดามโอลิเวียร์
* จอมพิฆาตชาวอังกฤษ ชื่อ คลอด ดาเรลล์
* *ฯลฯ*

## อ้างอิง

## แหล่งข้อมูลอื่น
* ''The Big Four''  at the official Agatha Christie website

หมวดหมู่:บันเทิงคดีสายลับ
หมวดหมู่:วรรณกรรมแปล
หมวดหมู่:วรรณกรรมในปี พ.ศ. 2470
หมวดหมู่:แอร์กูล ปัวโร
ฆาตกรรมในวงบริดจ์

**ฆาตกรรมในวงบริดจ์** () เป็นอาชญนิยาย ซึ่งเขียนโดย อกาธา คริสตี้ เนื้อหากล่าวถึงยอดนักสืบเฮอร์คูล ปัวโรต์ต้องสืบหาตัวคนร้ายซึ่งสังหารนายไชตาน่าซึ่งเป็นคนไม่ดีในขณะที่หลายคนกำลังเล่นไพ่บริดจ์

เรื่องฆาตกรรมในวงบริดจ์นี้เป็นที่ชื่นชอบของผู้ติดตามผลงานของอกาธา คริสตี้หลายราย รวมถึงโกโช อาโอยาม่า ผู้เขียนการ์ตูนเรื่องโคนันด้วยเช่นกัน

## เนื้อเรื่องย่อ
**นายไชตา**น่าเชิญผู้ทรงเกียรติมาเล่นไพ่บริดจ์ แล้วต่อมาตนได้ถูกสังหารขณะที่ทุกคนเล่นไพ่ เฮอร์คูล ปัวโรต์ และพรรคพวกจึงแยกย้ายสืบหาผู้ต้องสงสัยทีละคน

## ตัวละครสำคัญ
* เฮอร์คูล ปัวโรต์
* นายไชตาน่า
* มิสโอลิเวอร์
* หญิงสาวผู้ต้องสงสัย
* *ฯลฯ*

## อ้างอิง

## แหล่งข้อมูลอื่น
* ''Cards on the Table'' at the official Agatha Christie website
* 

หมวดหมู่:บันเทิงคดีสายลับ
หมวดหมู่:วรรณกรรมแปล
หมวดหมู่:แอร์กูล ปัวโร
อาร์.อี.เอ็ม.

**อาร์.อี.เอ็ม.** () เป็นวงร็อกอเมริกัน ที่ก่อตั้งวงที่เอเธนส์ รัฐจอร์เจีย ในปี 1980 โดย ไมเคิล สไตป์ (ร้องนำ), ปีเตอร์ บัก (กีตาร์), ไมค์ มิลส์ (กีตาร์เบส) และบิลล์ เบอร์รี (กลองและเพอร์คัชชัน) อาร์.อี.เอ็ม. ถือเป็นวงอัลเทอร์เนทีฟร็อกวงแรกที่ประสบความสำเร็จและได้รับสนใจในยุคแรก จากสไตล์กีตาร์ของบัก และเสียงร้องคลุมเครือของสไตป์ อาร์.อี.เอ็ม. ออกผลงานซิงเกิลแรกคือ "Radio Free Europe" ในปี 1983 กับค่ายเพลงอิสระ ฮิบ-โทน ซึ่งอยู่ในอัลบั้มอีพีที่ออกต่อมาชุด *Chronic Town* ในปี 1982 วงออกผลงานแรกกับค่ายไอ.อาร์.เอส ต่อมาในปี 1983 ได้ออกผลงานที่ได้รับเสียงวิจารณ์ที่ดีอย่างชุด  *Murmur* และยังคงประสบความสำเร็จต่อเนื่องในการออกผลงานอัลบั้มชุดต่อ ๆ มา รวมถึงการออกทัวร์และการตอบรับการสนับสนุนจากสถานีวิทยุในมหาวิทยาลัย หลังจากประสบความสำเร็จกับวงการเพลงใต้ดิน อาร์.อี.เอ็ม. ก็ประสบความสำเร็จก้าวขึ้นสู่กระแสหลักกับซิงเกิลฮิตในปี 1987 ที่ชื่อ "The One I Love" ทางวงได้เซ็นสัญญากับค่ายเพลงวอร์เนอร์บราเธอร์ส ในปี 1988 และเริ่มพูดถึง ตระหนักเรื่องการเมืองและสิ่งแวดล้อม ขณะที่ได้เล่นแสดงสดในสนามกีฬาใหญ่ ๆ ทั่วโลก

ต้นยุคทศวรรษ 1990 กระแสอัลเทอร์เนทีฟเริ่มก้าวสู่กระแสหลัก อาร์.อี.เอ็ม. ถือว่าเป็นผู้บุกเบิกแนวเพลงนี้ พวกเขาได้ออกผลงานที่ประสบความสำเร็จด้านการตลาดอย่าง อัลบั้มชุด *Out of Time* (1991) และ *Automatic for the People* (1992) ที่ได้หันเหไปจากดนตรีในยุคแรกเริ่มของพวกเขา ผลงานของ อาร์.อี.เอ็ม. ในปี 1994 ชุด *Monster* ที่ได้ทำให้มีความเป็นร็อกมากขึ้น วงได้ทำการทัวร์ครั้งแรกในรอบ 6 ปี เพื่อสนับสนุนอัลบั้มชุดนี้ ทัวร์นี้ได้ทำให้เกิดความเสียหายกับสมาชิก 3 คนในวง ต่อมาในปี 1996 อาร์.อี.เอ็ม. เซ็นสัญญาใหม่กับวอร์เนอร์บราเธอร์ส ด้วยจำนวนเงิน 80 ล้านดอลลาร์สหรัฐ ถือเป็นการเซ็นสัญญาที่แพงที่สุดในประวัติศาสตร์ ปีถัดมา บิลล์ เบอร์รีออกจากวง ส่วนบัก, มิลส์ และสไตป์ ยังคงเล่นกับวงต่อด้วยจำนวนเครื่องดนตรี 3 ชิ้น ทางวงยังได้เปลี่ยนแนวเพลง พวกเขายังคงประสบความสำเร็จในทศวรรษต่อมาด้วยเสียงวิจารณ์ทางบวกและลบปนกัน และประสบความสำเร็จด้านการค้า ในปี 2007 พวกเขามีชื่ออยู่ในร็อกแอนด์โรลฮอลออฟเฟม 

ต่อมา ในปี 2011 R.E.M. ได้ประกาศยุบวงในเดือนกันยายน 2011 โดยประกาศการยุบวงอย่างเป็นทางการผ่านทางเว็บไซต์ของวง

## ผลงานอัลบั้ม

**[[Murmur (album)|Murmur]]* (1983)
**[[Reckoning (R.E.M. album)|Reckoning]]* (1984)
**[[Fables of the Reconstruction]]* (1985)
**[[Lifes Rich Pageant]]* (1986)
**[[Document (album)|Document]]* (1987)
**[[Green (album)|Green]]* (1988)
**[[Out of Time (album)|Out of Time]]* (1991)
**[[Automatic for the People]]* (1992)
**[[Monster (R.E.M. album)|Monster]]* (1994)
**[[New Adventures in Hi-Fi]]* (1996)
**[[Up (R.E.M. album)|Up]]* (1998)
**[[Reveal (album)|Reveal]]* (2001)
**[[Around the Sun]]* (2004)
**[[Accelerate (R.E.M. album)|Accelerate]]* (2008)

## แหล่งข้อมูลอื่น

*เว็บไซต์อย่างเป็นทางการ

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2523
หมวดหมู่:วงกลุ่มสามสัญชาติอเมริกัน
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากรัฐจอร์เจีย
แคตวูแมน

200px|thumbnail|แคตวูแมน
**แคตวูแมน** () สามารถหมายถึง
* **[[แคตวูแมน (ตัวละคร)|แคตวูแมน]]** ตัวละครในหนังสือการ์ตูนชุดของสำนักพิมพ์ดีซีคอมิกส์ 
* แคตวูแมน (ภาพยนตร์ปี ค.ศ. 2004)
* แคตวูแมน (วิดีโอเกม)
เจสัน พรีสต์ลีย์

**เจสัน แบรดฟอร์ด พรีสต์ลีย์** () เกิดเมื่อวันที่ 28 สิงหาคม ค.ศ. 1969 นักแสดงชาวอเมริกัน-เกิดแคนาดา และยังเป็นผู้กำกับภาพยนตร์ มีเป็นที่รู้จักในบทบาท แบรนดอน วอลช์ ในซีรีส์ทางโทรทัศน์เรื่อง  *Beverly Hills, 90210* ที่ประสบความสำเร็จในต้นทศวรรษ 1990

หมวดหมู่:นักแสดงแคนาดา
หมวดหมู่:บุคคลจากแวนคูเวอร์
หมวดหมู่:ผู้กำกับภาพยนตร์ชาวอเมริกัน
ลูค เพอร์รี

**ลูค เพอร์รี** () หรือชื่อเกิด **คอย ลูเธอร์ เพอร์รี ที่ 3** () (เกิด 11 ตุลาคม พ.ศ. 2509 - 4 มีนาคม พ.ศ. 2562) ในแมนส์ฟิลด์ รัฐโอไฮโอ เป็นนักแสดงชาวอเมริกัน

เขาโตในเฟรดเดอริกทาวน์ รัฐโอไฮโอ เขาเรียนที่โรงเรียนมัธยมเฟรดเดอริกทาวน์ เพอร์รีแสดงในซีรีส์ทางโทรทัศน์เรื่อง *Beverly Hills, 90210* ที่เขารับบทบาทเป็นดีแลน แม็กเคย์ ในช่วงปี 1990-95 และ 1998-2000 โดยเขาเล่นเป็นเด็กวัยรุ่นอายุ 16 ปี ซึ่งในช่วงนั้นเพอร์รีอายุยี่สิบกลาง ๆ แล้ว ในขณะนั้น เพอร์รีกลับมาแสดงต่อใน *Beverly Hills, 90210* ในปี 1998 (เป็นแขกรับเชิญถาวร) และอยู่จนกระทั่งซีรีส์จบไปในปี 2000 หลังจากนั้นเขาออกผลงานอัลบั้มเพลงชุด "Baby I Need You" ในปี 2001 ด้านชีวิตส่วนตัวของเขา เขาได้แต่งงานกับสาวนอกวงการ "เรเชล ชาร์ป" เมื่อปี 1993 มีบุตรด้วยกัน 2 คนคือบุตรชาย "แจ็ค เพอร์รี" (เกิด 16 มิถุนายน 1997) ซึ่งเป็นนักมวยปล้ำอาชีพ AEW ในชื่อนามแฝงอาชีพ "Jungle Boy" และบุตรสาว "โซฟี" (เกิด 7 มิถุนายน 2000) ในปี 2003 ต่อมาเขาและชาร์ปหย่าร้างกัน ในปี 2003

## ความตาย
เพอร์รีป่วยด้วยโรคหลอดเลือดสมองตีบครั้งใหญ่ที่บ้านของเขาในเชอร์แมนโอกส์ ลอสแองเจลิสเมื่อวันที่ 27 กุมภาพันธ์ พ.ศ. 2562 หลังจากเส้นเลือดในสมองตีบครั้งที่สอง ครอบครัวของเขาตัดสินใจถอดเขาออกจากการช่วยชีวิต และเขาเสียชีวิตในวันจันทร์ที่ 4 มีนาคม พ.ศ. 2562 อายุ 52 ปี ที่ศูนย์การแพทย์โพรวิเดนซ์ เซนต์ โจเซฟในเบอร์แบงก์ แคลิฟอร์เนียเขาถูกฝังที่ฟาร์มของครอบครัวเพร์รีในแวนเลียร์รัฐเทนเนสซีซึ่งเขาเป็นเจ้าของบ้านตั้งแต่ปี 1995 เพอร์รีถูกฝังในชุดฝังศพ เห็ดที่เป็นมิตรกับสิ่งแวดล้อม ซึ่งผู้ผลิตระบุว่าสามารถกำจัดสารพิษที่ก่อมลพิษได้ ร่างกายในขณะที่ทำลายมันลงตามธรรมชาติ

หลังจากการเสียชีวิตของเขา ช่อง Reelz ได้ประกาศสารคดีเรื่อง Luke Perry: ln His Own words ผลมาจากการเสียชีวิตของเขา Fred Andrews ตัวละคนใน Riverdale ของเขาก็เสียชีวิต เช่นกัน

## อ้างอิง

หมวดหมู่:นักแสดงอเมริกัน
หมวดหมู่:บุคคลจากรัฐโอไฮโอ
สเปนเซอร์ เทรซี

**สเปนเซอร์ เทรซี** () (5 เมษายน ค.ศ. 1900 - 10 มิถุนายน ค.ศ. 1967) เป็นนักแสดงชาวอเมริกัน ที่เคยได้รับ 2 รางวัลออสการ์ มีผลงานการแสดงภาพยนตร์ 74 เรื่อง ระหว่างปี 1930 - 1967 เขาถือเป็นหนึ่งในนักแสดงที่ดีเยี่ยมที่สุดในประวัติศาสตร์วงการภาพยนตร์ ในปี 1999 สถาบันภาพยนตร์อเมริกัน ยกให้เทรซี อยู่ในอันดับ 9 ใน 100 อันดับของนักแสดงชายที่เยี่ยมที่สุดตลอดกาล เขายังเคยได้รับการเสนอชื่อเข้าชิงรางวัลออสการ์ 9 ครั้ง

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากมิลวอกี
การเคลื่อนไหวทางการเมือง

[thumb|220x220px|สัญลักษณ์ที่ออกแบบมาสำหรับ[การปลดอาวุธนิวเคลียร์|ขบวนการปลดอาวุธนิวเคลียร์ของอังกฤษในปี ค.ศ. 1958 ซึ่งปัจจุบันเป็นที่รู้จักกันอย่างแพร่หลายในฐานะ "สัญลักษณ์สันติภาพ"]]
**การเคลื่อนไหวทางการเมือง** เป็นการเคลื่อนไหวทางสังคมในด้านของการเมือง โดยมีการจัดภายใต้ประเด็นใดประเด็นหนึ่งหรือหลายประเด็นเพื่อรวมตัวกลุ่มคน โดยการเคลื่อนไหวทางการเมืองมีเป้าหมายในการผลักดันแนวคิดทางการเมืองให้กับประชาชนในการดำเนินการอย่างใดอย่างหนึ่งซึ่งมีผลกระทบกับบุคคลหลายกลุ่มไม่ว่าจะเป็นรัฐบาลเอกชนหรือประชาชนทั้งทางตรงและทางอ้อมเพราะเมื่อมีการเรียกร้องหรือมีการประชุมเกี่ยวกับทางการเมืองก็ล้วนต้องส่งผลกระทบขยายวงกว้างออกไปเรื่อยๆซึ่งก็ล้วนแต่จะมาซึ่งความเปลี่ยนแปลงไปใน ๒ ลักษณะ คือทางที่ดีและไม่ดี

หมวดหมู่:ขบวนการทางสังคม
หมวดหมู่:การเมือง
ไทม์ไลน์

**ไทม์ไลน์** ( แปลไทยว่า *เส้นเวลา*) เป็นรายการเหตุการณ์ที่แสดงตามลำดับเวลา โดยขึ้นอยู่กับหัวข้อที่สนใจ และช่วงเวลาที่สนใจ ไทม์ไลน์ถูกใช้ในการแสดงผลเพื่อง่ายต่อการศึกษาข้อมูล โดยทั่วไปจะใส่เฉพาะหัวข้อสำคัญ ไม่ลงรายละเอียดมากนัก ซึ่งพูดถึงบ่อยในภาพยนตร์การย้อนเวลาต่าง

## อ้างอิง

หมวดหมู่:เวลา
หมวดหมู่:อินโฟกราฟิกส์
หมวดหมู่:แผนภูมิและแผนภาพทางสถิติ
บาซ เลอห์มานน์

**มาร์ค แอนโทนี เลอห์มานน์** (; เกิด 17 กันยายน ค.ศ. 1962) เป็นนักเขียนบท ผู้กำกับ และผู้อำนวยการสร้างภาพยนตร์ชาวออสเตรเลีย มีชื่อเสียงจากภาพยนตร์สามเรื่อง ที่เรียกรวมกันว่า "The Red Curtain Trilogy"

เขาเป็นผู้กำกับภาพยนตร์ชาวออสเตรเลียที่ประสบความสำเร็จในเชิงพาณิชย์มากที่สุดโดยเขามีภาพยนตร์ 4 เรื่องอยู่ในสิบอันดับแรกของภาพยนตร์ออสเตรเลียที่ทำรายได้สูงสุดตลอดกาล

## ประวัติ
บาซ เลอห์มานน์ เกิดที่ซิดนีย์ รัฐนิวเซาท์เวลส์ มารดาเป็นครูสอนการเต้นบอลรูม บิดาเป็นชาวนา เจ้าของปั๊มน้ำมันและโรงภาพยนตร์  ซึ่งชีวิตความเป็นอยู่ตั้งแต่แต่เด็กล้วนมีอิทธิพลต่อการสร้างภาพยนตร์ในเวลาต่อมาของเขา

บาซ เลอห์มานน์ มีผลงานครั้งแรกจากการเป็นนักแสดงละครเวที ขณะเป็นนักเรียนมัธยม   และสร้างละครเวทีเกี่ยวกับนักเต้นบอลรูมชาวออสเตรเลีย เรื่อง *Strictly Ballroom* เมื่อ ค.ศ. 1986 ซึ่งประสบความสำเร็จจนถูกนำมาสร้างเป็นภาพยนตร์ในปี ค.ศ. 1992

ปัจจุบัน บาซ มีผลงานสร้างภาพยนตร์ทั้งสิ้น 4 เรื่อง เน้นงานสร้าง ใช้ฉากและเครื่องแต่งกายอย่างอลังการ โดยเฉพาะภาพยนตร์ 3 เรื่องแรกที่มีฉากเปิดเรื่องในโรงละครที่มีม่านสีแดง และทำการตลาดว่าเป็น ภาพยนตร์ไตรภาค "The Red Curtain Trilogy"

* *[[สตริกต์ลี บอลรูม]]* (1992) นำแสดงโดย พอล เมอร์คิวริโอและทารา มอริซ
* *[[โรมิโอ + จูเลียต]]* (1996) นำแสดงโดย ลีโอนาร์โด ดิแคพรีโอและแคลร์ เดนส์
* *[[มูแลงรูจ!]]* (2001) นำแสดงโดย นิโคล คิดแมนและยวน แม็คเกรเกอร์
* *[[ออสเตรเลีย (ภาพยนตร์)|ออสเตรเลีย]]* (2008) นำแสดงโดย นิโคล คิดแมน และฮิว แจ็กแมน
* *[[เดอะ เกรท แกตสบี้ รักเธอสุดที่รัก|รักเธอสุดที่รัก]]* (2013) นำแสดงโดย ลีโอนาร์โด ดิแคพรีโอและแครี มัลลิแกน

บาซ เลอห์มานน์ สมรสกับแคเทอรีน มาร์ติน ผู้ออกแบบงานสร้างและเครื่องแต่งกายในภาพยนตร์ทุกเรื่องของเขา มีบุตร 2 คน

## อ้างอิง

## แหล่งข้อมูลอื่น
* 
* 
* Bazmark เว็บไซต์ทางการ

หมวดหมู่:ผู้กำกับภาพยนตร์ชาวออสเตรเลีย
หมวดหมู่:นักเขียนบทภาพยนตร์
หมวดหมู่:ผู้อำนวยการสร้างภาพยนตร์ชาวออสเตรเลีย
หมวดหมู่:บุคคลจากซิดนีย์
รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม

รายชื่อบุคคลที่ได้รับรางวัลและได้รับการเสนอชื่อเข้าชิงรางวัลออสการ์หลังมรณกรรม

## รางวัลทั่วไป

**หมายเหตุ:**
# Howard Ashman's partner Bill Lauch accepted the award on his behalf. 
# Peter Finch became the first  winner in an acting category.  His widow Eletha Finch and screenwriter Paddy Chayefsky accepted the award on his behalf. 
# Conrad L. Hall's son Conrad W. Hall accepted the award on his behalf.
# Heath Ledger died after completing his scenes in *[[The Dark Knight (film)|The Dark Knight]]* but before the film had been completed, and a year before the nominations were announced. His family accepted the award on his behalf.
# *[[Limelight (film)|Limelight]]*, a 1952 film, won its award in 1972 because the blacklisting of Charlie Chaplin prevented it from being shown in Los Angeles until then.  (The Academy subsequently changed its rules to prevent films more than two years old from receiving awards.) 
# Geoffrey Unsworth died during the shooting of *Tess*, and the cinematography was completed by Ghislain Cloquet.  Unsworth and Cloquet were jointly nominated, successfully, for Best Cinematography.
# Sam Zimbalist died during the filming of *[[Ben-Hur (1959 film)|Ben-Hur]]*.  His widow Mary Zimbalist accepted the award on his behalf.

## รางวัลเกียรติยศ

**หมายเหตุ:**
# Audrey Hepburn died eight days after the Academy voted to confer this award, but two months before the 65th Academy Awards ceremony.  Her son Sean Hepburn Ferrer accepted the award on her behalf. 
# Edward G. Robinson died after the Academy voted to confer this award, but two months before the 45th Academy Awards ceremony.  His widow Jane Robinson accepted the award on his behalf.

หมวดหมู่:รางวัลออสการ์
หมวดหมู่:บุคคลที่ได้รับรางวัลออสการ์
เควิน สเปซีย์

**เควิน สเปซีย์** () เกิดเมื่อวันที่ 26 กรกฎาคม ค.ศ. 1959 เป็นนักแสดงชาวอเมริกัน ผู้กำกับ นักเขียนบท ผู้สร้าง นักร้อง เขาโตที่แคลิฟอร์เนีย เริ่มการทำงานด้วยการเป็นนักแสดงละครเวทีในช่วงทศวรรษ 1980 ก่อนที่จะมีผลงานบทรองในภาพยนตร์และโทรทัศน์ เขาได้รับเสียงวิจารณ์ที่ดีมากขึ้นในต้นทศวรรษ 1990 จนได้รับรางวัลออสการ์ครั้งแรกในสาขาสมทบชายยอดเยี่ยมจากภาพยนตร์เรื่อง *The Usual Suspects* และยังได้ในสาขานักแสดงนำยอดเยี่ยมจากภาพยนตร์เรื่อง *American Beauty* (1999) เขายังมีบทบาทในภาพยนตร์อย่าง *Seven*, *[[ดับโหด แอล.เอ.เมืองคนโฉด|L.A. Confidential]]*, *Pay It Forward*, และ *Superman Returns* เขายังเคยได้รับการเสนอชื่อเข้าชิงรางวัลเอมมีและรางวัลลูกโลกทองคำ และตั้งแต่ปี 2003 เขาก็ทำงานกำกับละครเวที

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากรัฐนิวเจอร์ซีย์
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ได้รับเครื่องราชอิสริยาภรณ์ซีบีอี
เทศกาลตังโจ่ย

**เทศกาลตังโจ่ย** หรือ **เทศกาลฤดูหนาว** (, จีนกลาง: ตงจื้อ; ) **ตังโจ่ย** หรือ **ตังจี๋**  หรือ **ตงเจี่ย** (ตามสำเนียงแต้จิ๋ว) หรือ ** ตั่งเจะ** (ตามสำเนียงฮกเกี้ยน) มีความหมายถึง เทศกาลเฉลิมฉลองวันเหมายัน คือ วันที่พระอาทิตย์จะส่องแสงสั้นที่สุด หรือ วันที่เป็นจุดที่สุดของฤดูหนาว (The Extreme of Winter) (โดยประมาณจะตรงกับวันที่ 22 ธันวาคม ของทุกปี แต่ปีที่มีอธิกมาส จะตรงกับวันที่ 21 ธันวาคม)

## ประวัติ
ในยุคโบราณชาวจีนจะเรียกวันดังกล่าวนี้ว่า เฉี่ยงจี่ (สุดยาว) เป็นหลักการโคจรของดวงอาทิตย์ในแต่ละปี ภายหลังฤดูสารทชิวฮุง (เทศกาลกินเจ) ในเดือนตุลาคมแล้ว  พระอาทิตย์เริ่มเคลื่อนลงสู่ทางทิศใต้ ถึงเส้นรุ้งที่ 23 องศา 26 ลิปดา 59 พิลิปดาใต้ ดังนั้น ทางขั้วโลกเหนือและขั้วโลกใต้ ภูมิอากาศย่อมมีความแตกต่างกันอย่างเห็นได้ชัด ในซีกโลกเหนือแสงแดดในเวลากลางวันนั้นสั้น แต่เวลากลางคืนกลับยาว แต่ที่ทางซีกโลกใต้นั้นกลับตรงกันข้าม วันตังโจ่ยเป็นวันที่ดวงอาทิตย์โคจรอยู่ทางซีกโลกใต้นานที่สุด ดังนั้นวันนี้จึงถูกเรียกอีกชื่อหนึ่งว่า น่ำจี่ (สุดใต้) และเมื่อผ่านพ้นวันนี้ไปแล้ว ดวงอาทิตย์ก็จะเริ่มโคจรกลับสู่ทางด้านทิศเหนือ วันเวลายามกลางวันก็จะเริ่มต้นยาวขึ้นตามลำดับ วันตังโจ่ย ถือเป็นวันตายตัวของวันที่ 22 (หรือวันที่ 21) ธันวาคม ตามปฏิทินทางสุริยคติสากล แต่สำหรับในปฏิทินจีน ได้ใช้หลักตามจันทรคติ 

ดังนั้น เมื่อถือตามหลักของปฏิทินจีน วันตังโจ่ย จึงไม่ตายตัวทุก ๆ ปี  แต่จะตรงกับเดือน 11 ตามปฏิทินจีน (เดือนธันวาคม) ซึ่งเรียกว่า เกี๋ยวง๊วย

ในยุคโบราณ ชาวจีนให้ความสำคัญกับเทศกาลตังโจ่ยไม่แพ้วันตรุษจีน เพราะถือเสมือนเทศกาลสิ้นปี  ผู้คนจะปิดร้านรวงและบ้านเรือน ทำบุญตามวัดหรือไหว้เจ้า เอกลักษณ์ที่สำคัญในเทศกาลนี้ คือ ผู้คนจะปั้นและกินขนมที่มีลักษณะคล้ายขนมบัวลอยของไทย (ออกเสียงสำเนียงแต้จิ๋วว่า อี๊) ซึ่งทำจากแป้งและต้มกับน้ำเชื่อม เพื่อเพิ่มความอบอุ่นให้แก่ร่างกาย ในภูมิภาคแต่ละที่ของจีนจะกินขนมชนิดนี้และมีชื่อเรียกแตกต่างออกไป เช่น ทางเหนือจะกินเกี๊ยวน้ำ ทางใต้จะกินขนมชนิดนี้ที่มีลูกใหญ่และเรียกว่า "ยฺเหวียนเซียว" (ทังยฺเหวียน, ) โดยมีความเชื่อว่า เมื่อรับประทานแล้วคนในครอบครัวจะรักผูกพันกันยิ่งขึ้น เพราะเมื่อถึงเทศกาลนี้แล้ว ญาติพี่น้องที่จากไปอยู่แต่ละที่ จะหวนคืนกลับบ้านมาอยู่พร้อมหน้ากันอีกครั้ง อีกทั้งยังเชื่อว่าเป็นมงคลเพราะอายุเพิ่มขึ้นอีกหนึ่งปี 

ดังนั้นเทศกาลนี้จึงมีชื่อเรียกอีกอย่างหนึ่งว่า **เทศกาลไหว้ขนมบัวลอย** ซึ่งประเพณีการรับประทานขนมบัวลอยนี้ก็ยังคงปฏิบัติมาจนถึงปัจจุบัน

## ดูเพิ่ม
* เหมายัน
* แชเบยอลดอ (شب یلدا) เทศกาลในวัฒนธรรมเปอร์เซียที่คล้ายกัน

## อ้างอิง

## แหล่งข้อมูลอื่น
* 

 
หมวดหมู่:วัฒนธรรมจีน
หมวดหมู่:เทศกาลจีน
หมวดหมู่:วันสำคัญในเดือนธันวาคม
ฟอเรสต์ วิตเทกเกอร์

**ฟอเรสต์ สตีเวน วิตเทกเกอร์** () เกิดเมื่อวันที่ 15 กรกฎาคม ค.ศ. 1961 เป็นนักแสดงชาวอเมริกัน โปรดิวเซอร์ ผู้กำกับ วิตเทกเกอร์ได้รับรางวัลออสการ์ในสาขานักแสดงนำชายยอดเยี่ยม จากการแสดงในบทเผด็จการชาวยูกันดา อีดี อามิน ในภาพยนตร์ปี 2006 เรื่อง *The Last King of Scotland* เขายังได้รับรางวัลลูกโลกทองคำ และรางวัลบาฟตา เขากลายเป็นชาวแอฟริกัน-อเมริกัน คนที่ 4 ที่ได้รับรางวัลออสการ์ในสาขานักแสดงนำชายยอดเยี่ยม ตามหลัง ซิดนีย์ ปอยติเอร์, เดนเซล วอชิงตัน และเจมี ฟ็อกซ์

## อ้างอิง

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐเท็กซัส‎
หมวดหมู่:ผู้กำกับภาพยนตร์ชาวอเมริกัน
อุปาทานหมู่

**อุปาทานหมู่** /อุปา- หรือ อุบปา-/ () เป็นปรากฏการณ์ทางจิตสังคมอย่างหนึ่ง มีลักษณะเป็นการแสดงออกอย่างเดียวกับโรคฮิสเตอเรีย หรือโรคผีเข้า () แต่อุปาทานหมู่นั้นเป็นอาการสมดังชื่อ คือ เกิดขึ้นในคนหมู่ โดยมักมีสาเหตุจากการที่คนกลุ่มหนึ่งเชื่อว่าตนกำลังประสบภาวะเจ็บป่วยหรืออาการอื่นอย่างเดียวกัน

คำ "อุปาทานหมู่" นั้นอาจเขียนผิดเป็น **"อุปทานหมู่"**  ซึ่งคำ "อุปทาน" นั้นเป็นศัพท์ทางเศรษฐศาสตร์ ตรงกับภาษาอังกฤษว่า "supply" คู่กับ "demand" หรือ "อุปสงค์"

คำว่า “อุปาทานหมู่” มักถูกเขียนผิดเป็น “อุปทานหมู่” ซึ่งคำว่า “อุปทาน” ในภาษาไทยแท้จริงเป็นศัพท์ทางเศรษฐศาสตร์ หมายถึง “supply” คู่กับคำว่า “อุปสงค์” หรือ “demand” จึงไม่ควรใช้แทนคำว่าอุปาทานหมู่ในบริบทนี้

## ลักษณะ

ปรากฏการณ์อุปาทานหมู่นั้นเกิดขึ้นเมื่อบุคคลหนึ่งเกิดป่วยหรือมีอาการของโรคฮิสเตอเรียอันเป็นผลมาจากภาวะเครียด และเมื่อผู้ป่วยคนนั้นเริ่มแสดงอาการ คนอื่น ๆ รอบข้างก็เริ่มแสดงอาการด้วยเพราะเชื่อว่าตัวเองก็ประสบภาวะอย่างเดียวกัน อาการที่แสดงเช่นว่ามักได้แก่ อาการคลื่นไส้ (nausea), อาการกล้ามเนื้ออ่อนแรง (muscle weakness) การชัก (fit) หรืออาการปวดศีรษะ (headache)

อุปาทานหมู่มีลักษณะเด่นตรงที่ไม่อาจหาสาเหตุแน่ชัดได้ อาการที่เกิดก็มักมีความคลุมเครือ แต่มักเชื่อกันว่ามีสาเหตุมาจากอำนาจเหนือธรรมชาติหรือเป็นทางทางศาสนา โดยว่ากันทางประชากรศาสตร์ อุปาทานหมู่เกิดมากในเพศเมีย และในหมู่ผู้ที่รับบริการทางการแพทย์บ่อย ๆ คือพวกที่รับประทานยาหรือใช้ยามาก ๆ เป็นต้น 

อาการตื่นตระหนกทางใจ (moral panic) มีอาการแสดงคล้ายกับอุปาทานหมู่มาก

## ข้อวิจารณ์

เจอโรม คลาร์ก (Jerome Clark) นักวิจัยเรื่องเหลือเชื่อและจานผี ชาวอเมริกัน กล่าวว่า อุปาทานหมู่เป็นคำอธิบายอันไร้มูลฐานเมื่อเจ้าหน้าที่หรือผู้เชี่ยวชาญไม่อาจหาคำอธิบายกรณียุ่งเหยิงหรือน่าตระหนกใจได้

เหตุการณ์อุปาทานหมู่ที่โด่งดังสองเหตุการณ์ ได้แก่ กรณีการเสียชีวิตของกลอเรีย รามิเรซ และกรณีอุกกาบาตที่ประเทศเปรู พ.ศ. 2550

## ดูเพิ่ม

* ผลของกิจกรรมหมู่ ()
* พฤติกรรมร่วม ()
* ความกระตือรือร้นร่วม ()
* จิตวิทยาฝูงชน ()
* ฟอลีอาเดอ () 
* พฤติกรรมแบบกลุ่ม ()
* โรคติดต่อแบบฮิสเตอเรีย ()
* Mean world syndrome () 
* อาการตื่นตระหนกทางใจ () 
* การล่าแม่มด ()

### กรณีตัวอย่าง

* โรคชอบเต้น () - เช่น การระบาดของโรคชอบเต้น พ.ศ. 2060 (Dancing Plague of 1518)
* อสุรกายแห่งลอนดอน
* มนุษย์ลิงแห่งกรุงนิวเดลี
* โรคจู๋

## อ้างอิง
Super PI

**Super PI** คือโปรแกรมคอมพิวเตอร์สำหรับคำนวณค่าพาย (π) โดยระบุจำนวนตำแหน่งหลังจุดทศนิยมในคำตอบตามต้องการ มากที่สุดไม่เกิน 32 ล้านตำแหน่ง Super PI ใช้อัลกอริธึม Gauss-Legendre ในการคำนวณ ตัวโปรแกรมถูกแปลงมาให้ใช้บน Microsoft Windows จากโปรแกรมเดิมที่สร้างขึ้นเมื่อปี พ.ศ. 2538 โดย Dr. Yasumasa Kanada จากมหาวิทยาลัยโตเกียว (University of Tokyo) เพื่อใช้ในการคำนวณค่าพายขนาดจุดทศนิยม 4,294,960,000 ตำแหน่ง

## ความสำคัญ
Super PI เป็นที่นิยมของเหล่านักโอเวอร์คล็อก เพื่อใช้ทดสอบความเสถียรของระบบคอมพิวเตอร์ ผลลัพธ์ที่ได้จากโปรแกรมจะนำมาใช้เปรียบเทียบความเร็วในการคำนวณค่าพายกับสถิติโลกและบ่งบอกถึงความสามารถในการโอเวอร์คล็อกของผู้ใช้ โปรแกรมยังสามารถใช้ในการทดสอบความเสถียรของระบบ เพื่อดูว่าระบบเสถียรที่ความเร็วโอเวอร์คล็อกที่ใช้ในการทดสอบหรือไม่ ถ้าหากโปรแกรมสามารถคำนวณค่าพายได้ถึง 32 ล้านตำแหน่งหลังจุดทศนิยมโดยปราศจากความผิดพลาด อาจถือได้ว่าระบบมีความเสถียรในระดับหนึ่ง อย่างไรก็ตาม การทดสอบที่ใช้เวลานานกว่านั้นโดยโปรแกรมอื่นอาจให้ผลลัพธ์ที่ดีกว่า เนื่องจากมีการใช้งาน CPU ที่หนักกว่าและสร้างความอ่อนล้าให้ระบบได้มากกว่า แม้ว่า Super PI จะไม่ได้เป็นโปรแกรมที่สามารถคำนวณค่าพายได้รวดเร็วที่สุด แต่มันก็ยังได้รับความนิยมจากเหล่านักโอเวอร์คล็อก

## ความน่าเชื่อถือ
ด้วยปัจจุบันมีผู้ใช้บางคนพยายามโกงผลลัพธ์ความเร็วที่ได้จากการคำนวณค่าพายจากโปรแกรม เพื่อเอาชนะกันในแง่ของฝีมือในการโอเวอร์คล้อก ส่งผลให้มีการปรับปรุงพัฒนา Super PI เวอร์ชันดั้งเดิมให้สามารถตรวจสอบความเที่ยงตรงของผลลัพธ์ผ่านกระบวนการ checksum จากเว็บไซต์ อย่างไรก็ตาม ยังคงมีการพบวิธีการอื่นๆ ในการสร้างผลลัพธ์ที่ไม่เที่ยงตรงหรือผลลัพธ์หลอกขึ้นมาอยู่ดี ทำให้เกิดคำถามเกี่ยวกับอนาคตของโปรแกรมนี้ในแง่การวัดเปรียบเทียบสมรรถนะของการโอเวอร์คล้อก

## อนาคต
Super PI เป็นโปรแกรมที่ทำงานแบบเทร็ดเดียว (Single-Threaded) ซึ่งการนำมาใช้วัดประสิทธิภาพสำหรับในยุคปัจจุบันอย่างหน่วยประมวลผลแบบหลายแกน จึงถือได้ว่าลดความนิยมลงไป นอกจากนั้น ปัจจุบันความเร็วของหน่วยประมวลผลเร็วขึ้นเรื่อยๆ Super PI จึงอาจมองว่าไม่เหมาะสมในการใช้ทดสอบความเสถียรของระบบได้อีกต่อไป ด้วยข้อเท็จจริงที่ว่าการวัดความเสถียรต้องใช้เวลาในการทำงานที่นานกว่านี้ เพื่อสร้างความอ่อนล้าให้กับอุปกรณ์คอมพิวเตอร์ ผู้ใช้หลายรายได้เปลี่ยนไปใช้ Orthos หรือ OCCT แทนเพื่อวัดความเสียรเนื่องด้วยโปรแกรมเหล่านั้นทำงานในแบบหลายเทร็ด (Multi-Threaded)

## แหล่งข้อมูลอื่น
* http://www.xtremesystems.com/superpi/ 

หมวดหมู่:ซอฟต์แวร์
รายชื่อตัวละครในยุทธการทุ่งวอเตอร์ชิป

ต่อไปนี้เป็น **รายชื่อตัวละครใน[[ยุทธการทุ่งวอเตอร์ชิป]]** งานเขียนของ ริชาร์ด อดัมส์ ซึ่งเป็นวรรณกรรมเยาวชน ว่าด้วยการผจญภัยของกระต่าย ตัวละครในเรื่องนี้เกือบทั้งหมดเป็นกระต่าย

## กระต่ายทุ่งวอเตอร์ชิป
* เฮเซล
* ไฟเวอร์
* บิ๊กวิก
* แบล๊คเบอร์รี่
* แดนดิไลออน
* ปิ๊บคิน
* ซิลเวอร์
* บัคธอร์น
* ฮอว์คบิท
* สปีดเวลล์
* อะคอร์น
* สตรอเบอร์รี่
* ฮอลลี่
* บลูเบลล์

## กระต่ายทุ่งแซนเดิลฟอร์ด
* เดอะ เธรียราห์
* โทดแฟลกซ์
* พิมเพอเนล

## กระต่ายไร่นัทแฮงเกอร์
* โคลเวอร์
* บ๊อกซ์วู้ด
* เฮย์สแต๊ค
* ลอเรล

## กระต่ายในรังของคาวสลิป
* คาวสลิป
* นิโดร-เฮน
* ซิลเวอร์วีด

## กระต่ายเอฟราฟา
* นายพลวูนเวิร์ต
* ไฮเซนธเลย์
* เธธูธินนัง
* กราวน์เซล
* แคมเปี้ยน
* วิลธูริล
* แบล๊คอาวาร์
* เวอร์เวน
* เชอร์วิล
* อาเวนส์
* เนลธิลต้า
* บาร์ตเซีย
* สโนว์ดร๊อป
* ชาร์ล็อก
* มัลโลว์
* มาร์จอรัม
* มันนี่เวิร์ต
* ธแรยอนโรซา

## ตัวละครในเทพนิยาย
* ลอร์ดฟริธ
* เอล-ฮแรราห์
* เจ้าชายสายรุ้ง
* กระต่ายดำแห่งอินเล่
* แร็บสคัทเทิล
* ฮัฟซา
* กษัติรย์ดาซิน
* โยนา
* ฮาว็อก

## ตัวละครอื่นๆ
* เคฮาร์

หมวดหมู่:ยุทธการทุ่งวอเตอร์ชิป
ไนท์แมรส์ออนแวกซ์

**ไนท์แมร์ส์ออนแวกซ์** (Nightmares on Wax) เป็น นักดนตรีและดีเจ จาก ลีดส์, ประเทศอังกฤษ เริ่มอาชีพนักดนตรีเมื่อปี 1988 มีซิงเกิลแรกชื่อ Aftermath เป็นซิงเกิลแนวเทคโน มีอัลบั้มแรกชื่อ  A Word Of Science: The First And Final Chapter อัลบั้มต่อมาคือ Smokers Delight ใน 1995 และ อัลบั้ม Carboot Soul 

## แหล่งข้อมูลอื่น
* Official NOW. site
* N.O.W. on charts 

หมวดหมู่:ดีเจ
สกอตต์ บราวน์ (นักฟุตบอลชาวสกอตแลนด์)

**สกอตต์ บราวน์** เกิดเมื่อวันที่ 25 มิถุนายน ค.ศ. 1985 เป็นนักฟุตบอลชาวสกอตแลนด์ เกิดในย่านเมืองดันเฟิร์มลิน บราวน์เป็นนักฟุตบอลคนหนึ่งของสกอตแลนด์ ที่มีความสามารถในการเล่นได้หลายตำแหน่ง ด้วยเหตุเพราะบราวน์ถนัดขาทั้งสองข้างซึ่งมีนักฟุตบอลน้อยคนที่ถนัดทั้งสองขา โดยตำแหน่งที่บราวน์เคยเล่นนั้นมีกองกลาง, ปีกซ้าย, ปีกขวา, แบ็กซ้าย, แบ็กขวา แต่ปัจจุบันบราวน์มักชอบเล่นในตำแหน่งกองกลางและปีกขวา ปัจจุบันบราวน์เล่นให้กับอเบอร์ดีนในสกอตแลนด์

## อ้างอิง

## แหล่งข้อมูลอื่น

*Scott Brown Celtic FC
*
*

หมวดหมู่:ผู้เล่นสโมสรฟุตบอลเซลติก
หมวดหมู่:นักฟุตบอลชาวสกอตแลนด์
หมวดหมู่:กองกลางฟุตบอล
หมวดหมู่:บุคคลจากดันเฟิร์มลิน
ดาวน์เทมโป

**ดาวน์เทมโป** () หรือ **ดาวน์บีต** () เป็นดนตรีอิเล็กทรอนิกในลักษณะผ่อนคลาย ที่ดูมีแนวเพลงคล้ายกับแอมเบียนต์ แต่มักจะใส่จังหวะหรือกรู๊ฟ ซึ่งต่างจากดนตรีแอมเบียนต์ที่เป็นรูปแบบที่ไม่มีจังหวะ จังหวะในบางครั้งใช้การวนไปมา ให้ความรู้สึกอยากนอน ในบางครั้งจังหวะจะมีความซับซ้อนกว่าโดยเพิ่มส่วนประกอบฉากหลัง แต่ก็ยังคงไม่ทำให้ตึงเครียดไม่มากไปกว่าดนตรีอีเลกโทรนิกอื่นอย่างแทรนซ์ ส่วนชื่อชิลล์เอาต์ ที่บอกถึงเพลงแนวนี้เป็นเพลงเจาะจงลงไปของแนวเพลงนี้ ดาวน์เทมโปมีความหมายครอบคลุมและหลากหลายกว่า 

แนวเพลงอื่นที่เกี่ยวอย่างทริปฮอป ที่ดาวน์เทมโปรมักจะมีจังหวะที่ช้ากว่าทริปฮอป และเนื่องจากให้ผ่อนคลายและมีความรู้สึกถึงความโรแมนติก ในดนตรีดาวน์เทมโป ร่วมไปกับการใช้เสียงร้องและเนื้อเพลงที่น้อย ๆ อาจไม่ค่อยมี เพลงแนวนี้ได้รับความนิยมเป็นเพลงฉากหลังของห้อง "ชิลล์เอาต์" ของปาร์ตี้เพลงแดนซ์หรือร้านคาเฟ่แนวอัลเทอร์เนทีฟ

## ศิลปินแนวดาวน์เทมโป ได้แก่

* แอร์ (กลุ่มดนตรี) 
* โบโนโบ (นักดนตรี)
* Frou Frou
* Kruder & Dorfmeister 
* Portishead
* Royksopp
* แมสซีฟแอตแทก
* ไนท์แมรส์ออนแวกซ์
* Thievery Corporation
* Unkle 

## อ้างอิง

หมวดหมู่:แนวดนตรี
หมวดหมู่:ดนตรีอิเล็กทรอนิกส์
แหล่งกูซูกุและทรัพย์สินที่เกี่ยวข้องของอาณาจักรรีวกีว

**แหล่งกูซูกุและทรัพย์สินที่เกี่ยวข้องของอาณาจักรรีวกีว** เป็นแหล่งมรดกโลกทางวัฒนธรรมของญี่ปุ่น ประกอบด้วย "กูซูกุ" หรือ "ปราสาท" และสถานที่ศักดิ์สิทธิ์อื่น ๆ ตามแบบวัฒนธรรมของอาณาจักรรีวกีว ที่เจริญรุ่งเรืองในหมู่เกาะรีวกีวหรือจังหวัดโอกินาวะในปัจจุบัน

## มรดกโลก
แหล่งกูซูกุและทรัพย์สินที่เกี่ยวข้องของอาณาจักรรีวกีวขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อ พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้
* **(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
* **(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติoio

## อ้างอิง

* Gusuku Sites and Related Properties of the Kingdom of Ryukyu 

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:จังหวัดโอกินาวะ
มูลนิธิสวัสดิการนักแสดง

**มูลนิธิสวัสดิการนักแสดง** () ก่อตั้งเมื่อวันที่ 15 มีนาคม พ.ศ. 2545 ในชื่อ **มูลนิธิสวัสดิการนักแสดงอาวุโส** โดยมีป้าจุ๊ จุรี โอศิริ เป็นประธานกรรมการคนแรก มีวัตถุประสงค์ในช่วงแรกเพื่อให้การสงเคราะห์นักแสดงอาวุโสที่ประสบภาวะยากไร้ ขาดที่พึ่งพา โดยมีที่ทำการมูลนิธิแห่งแรกอยู่ที่อาคารขององค์การสื่อสารมวลชนแห่งประเทศไทย (ปัจจุบันคือบริษัท อสมท จำกัด (มหาชน)) พร้อมด้วยทุนจดทะเบียน 1 ล้าน 1 แสนบาท ก่อนจะย้ายที่ทำการมูลนิธิมาอยู่ที่ศาลาเฉลิมกรุงจนถึงปัจจุบัน

ต่อมาในวันที่ 7 ธันวาคม พ.ศ. 2561 มูลนิธิในยุคที่เศรษฐา ศิระฉายาเป็นประธานกรรมการมูลนิธิได้ทำการเปลี่ยนแปลงชื่อของมูลนิธิมาเป็น มูลนิธิสวัสดิการนักแสดง พร้อมกับออกแบบตราสัญลักษณ์ของมูลนิธิ และเปลี่ยนแปลงวัตถุประสงค์ของมูลนิธิเพื่อเปิดโอกาสให้นักแสดงรุ่นใหม่สามารถเข้ามาเป็นสมาชิกของมูลนิธิได้ โดยในปัจจุบันมีพ่ออี๊ด สุประวัติ ปัทมสูต เป็นประธานกรรมการมูลนิธิ

## รายชื่อที่ปรึกษาคณะกรรมการมูลนิธิ
* คุณหญิงสุพัตรา มาศดิตถ์                                                     ประธานที่ปรึกษา                                  
* นายยุทธนา  มุกดาสนิท                                                      ที่ปรึกษา
* นายธัญญา  โพธิ์วิจิตร                                                       ที่ปรึกษา
* นางสาวปิยสุดา จันทรสุข                                                     ที่ปรึกษา
* นางสายทิพย์  มนตรีกุล ณ อยุธยา                                              ที่ปรึกษา
* นายวรายุธ  มิลินทจินดา                                                      ที่ปรึกษา
* นายภาณุเดช  วัฒนสุชาติ                                                     ที่ปรึกษา 
* นายบรรณกรร ชาญนุกูล                                                      ที่ปรึกษา

## รายชื่อกรรมการ
### กรรมการชุดแรก

### กรรมการชุดปัจจุบัน

## อ้างอิง

## แหล่งข้อมูลอื่น
* http://www.thaisaf.org 

สวัสดิการนักแสดง
หมวดหมู่:ก่อตั้งในประเทศไทยในปี พ.ศ. 2545
สวัสดิการนักแสดง
หมวดหมู่:องค์การในเขตพระนคร
หมวดหมู่:นักแสดงชาวไทย
ไอ้แมงมุม (ภาพยนตร์)

***ไอ้แมงมุม*** () เป็นภาพยนตร์ซูเปอร์ฮีโรอเมริกันในปี 2002 สร้างจากการ์ตูนของมาร์เวล เรื่อง *[[ไอ้แมงมุม]]* เป็นภาพยนตร์ภาคแรกในชุด *ไอ้แมงมุม* กำกับโดย แซม เรมี แสดงนำโดย โทบีย์ แม็กไกวร์, เคิร์สเตน ดันสต์ และ วิลเลม เดโฟ บทภาพยนตร์โดย เดวิด โคเอปป์

ภาพยนตร์เริ่มจาก ปีเตอร์ ปาร์คเกอร์ นักเรียนมัธยมปลายที่ถูกกัดโดยแมงมุม หลังจากนั้นได้เกิดความผิดปกติทางร่างกาย ทำให้เขามีความสามารถเหนือมนุษย์ แต่สิ่งที่คาดไม่ถึงคือลุงเบนก็เสียชีวิตไปด้วย เขาจึงตัดสินใจที่จะเป็นยอดมนุษย์ ไอ้แมงมุม ปีเตอร์หวังที่จะพิชิตใจ แมรี เจน วัตสัน ผู้หญิงที่เขาหลงรักมาตั้งแต่ยังเด็ก เขายังต่อกรกับวายร้าย กรีน ก็อบลิน ที่เป็นพ่อของเพื่อนรักเขา แฮร์รี ออสบอร์น

หลังจากติดกับการพัฒนากว่า 25 ปีในการจะทำภาพยนตร์ ในที่สุดภาพยนตร์ก็ได้ออกฉายเมื่อวันที่ 3 พฤษภาคม ค.ศ. 2002 โดยโคลัมเบียพิกเจอร์ส ภาพยนตร์ได้เสียงตอบรับด้านคำวิจารณ์ที่ดี และยังทำสถิติบ็อกซ์ออฟฟิส โดยเป็นภาพยนตร์ที่ทำรายได้สูงสุดทั่วโลกในปี 2002 ทำรายได้ 822 ล้านเหรียญสหรัฐทั่วโลก *ไอ้แมงมุม* ถือเป็นภาพยนตร์ที่สร้างจากการ์ตูนที่ประสบความสำเร็จที่สุดเป็นอันดับ 2 รองจาก *[[The Dark Knight]]* และยังติดอันดับ 18 ของหนังที่ประสบความสำเร็จที่สุดตลอดกาล จากความสำเร็จทำให้มีภาคต่อ ใน *[[ไอ้แมงมุม 2]]* และ *[[ไอ้แมงมุม 3]]*

## นักแสดง

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ไอ้แมงมุม
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์และโทรทัศน์มีม
หมวดหมู่:อินเทอร์เน็ตมีม
หมวดหมู่:ภาพยนตร์เรื่องราวแนวก้าวผ่านวัยอเมริกัน
หมวดหมู่:ภาพยนตร์ที่ประพันธ์ดนตรีโดยแดนนี เอลฟ์แมน
หมวดหมู่:ภาพยนตร์ที่กำกับโดย แซม ไรมี
อีเอโมบายล์

**อีเอโมบายไม่ใช้งาน** () เป็นสตูดิโอผู้พัฒนาวิดีโอเกมอเมริกันของผู้จัดจำหน่ายอิเล็กทรอนิก อาตส์ (EA) สำหรับแพลตฟอร์มโทรศัพท์

## ประวัติ
JAMDAT Mobile โดยผู้บริหาร Scott Lahman และ Zack Norman สองผู้บริหาร และ Austin Murray ได้ทำข้อเสนอให้กับ ซีอีโอ ของ JAMDAT เพื่อทำการปรับปรุง Electronic Arts จ่ายให้กับ JAMDAT เป็นจำนวนเงิน 680 ล้านดอลลาร์สหรัฐ วันที่ 14 กุมภาพันธ์ พ.ศ. 2548 JAMDAT ก็ได้เปลี่ยนชื่อเป็น EA Mobile

## รายชื่อเกม
;จาวาเกมลับสมอง
* Monopoly
* LEGO Escape
* Tetris
* Tetris Mania

;เกมตระกูล The sims
* The Sims 2
* The Sims DJ
* Sim City
* SimCity Societies
* The Sims 2 Pets
* Sim City

;แข่งรถ
* Need for Speed Carbon
* Need For Speed Pro Street
* Burnout

;เกมเกี่ยวกับกีฬา
* FIFA 07
* Scrabble
* EA Air Hockey
* FIFA World Cup
* FIFA Street 2
* Tiger Woods PGA TOUR 06
* EA SPORTS FIFA 08

;เกมจากภาพยนตร์
* Harry Potter Mastering Magic

;อื่นๆ
* Skate
* Medal of Honor
* Medal Of Honor Airborne
* Spore
* Command & Conquer 3: Tiberium Wars
* Rally Stars 3D

;เกมที่กำลังจะวางจำหน่าย
* the sims 3
* Need for Speed undercover

## อ้างอิง

## แหล่งข้อมูลอื่น
* เว็บไซต์ของอีเอโมบายล์

หมวดหมู่:บริษัทผู้พัฒนาวิดีโอเกม
หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2547
หมู่บ้านประวัติศาสตร์ชิรากาวาโงและโกกายามะ

**หมู่บ้านทางประวัติศาสตร์แห่งชิรากาวาโงและโกกายามะ ** () เป็นแหล่งมรดกโลกทางวัฒนธรรมของญี่ปุ่น ประกอบด้วยหมู่บ้านเก่าแก่ 3 หมู่บ้านกลางหุบเขาที่ตั้งอยู่ในจังหวัดกิฟุและจังหวัดโทยามะ ตอนกลางของประเทศ

ชิรากาวาโง ( "ตำบลแม่น้ำสีขาว") ตั้งอยู่ในหมู่บ้านชิรากาวะในจังหวัดกิฟุ และโกกายามะ ( "ภูเขาทั้งห้า") แบ่งเป็นหมู่บ้านคามิไตระ และหมู่บ้านไทระ ซึ่งอยู่ในนครนันโตะ จังหวัดโทยามะ

## มรดกโลก
หมู่บ้านทางประวัติศาสตร์แห่งชิรากาวาโงและโกกายามะขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อ พ.ศ. 2538 ที่กรุงเบอร์ลิน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
* **(iv)** - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
* **(v)** - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตาม กาลเวลา

## ภาพ

ไฟล์:Shirakawa-go.jpg
ไฟล์:Gokayama Japanese Old Village 001.jpg
ไฟล์:Gokayama Japanese Old Village 002.jpg
ไฟล์:SHIRAKAWA GOU.JPG
ไฟล์:Shirakawago Japanese Old Village 001.jpg
ไฟล์:Shirakawago Japanese Old Village 002.jpg
ไฟล์:Shirakawago Japanese Old Village 004.jpg
ไฟล์:Shirakawago Japanese Old Village 005.jpg
ไฟล์:Shirakawago Japanese Old Village 006.jpg
ไฟล์:Shirakawa-goFireplace.jpg
ไฟล์:Shirakawago Fireplace 001.jpg
ไฟล์:View of Suganuma, Gokayama, Nanto, Toyama in a snowy day 1.JPG
ไฟล์:Shirakawago.jpg
ไฟล์:Shirakawa-go 002.jpg
ไฟล์:Shirakawa-go houses 1.jpg
ไฟล์:Hakusan from sanpouiwadake 2010 04 18.JPG


## อ้างอิง
* Historic Villages of Shirakawa-go and Gokayama 

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
หมวดหมู่:นันโตะ
หมวดหมู่:ชิรากาวะ (หมู่บ้านในจังหวัดกิฟุ)